Diari Oficial de la Generalitat Valenciana


Sumari del DOGV 6264, del 11-05-2010 (2010/4193)

Notificació de la sentència dictada en el judici de divorci contenciós número 117/2009.
---------------------------------------------------------------------------------------

### Dades del document

Número de DOGV
:   6264

Data del DOGV
:   11-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4193


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el judici de divorci contenciós número 117/2009. [2010/4193]  
En aquest Jutjat s'ha dictat la següent:   
«Sentència número 41/2009   
Gandia, 16 de juliol de 2009   
Susana Alcoi Sapiña, jutgessa de primera instància del Jutjat número 3 de Gandia i partit, he vist aquestes actuacions de judici de divorci, número 117/2009, instats per la procuradora senyora Espí Puig en nom i representació de María Mercedes Nieto Pino contra Emilio José López Polvoreda declarat en rebel·lia.   
(...)   
Dispositiva  
Estime la demanda interposada per la senyora Espí en nom i representació de María Mercedes Nieto Pino contra Emilio José López Polvoreda declarat en rebel·lia i dispose el divorci de les parts actuals, eleve a definitives les mesures adoptades en el procediment de mesures provisionals 314/2009 per la interlocutòria 142/2009 de 15 d'abril de 2009 i que es transcriuen tot seguit:   
Primer. Custodiar els fills subjectes a la pàtria potestat.  
S'encomana a la mare la guarda i custòdia dels fills del matrimoni subjectes a pàtria potestat.   
Segon. Custòdia de menors. Es dóna a la mare la guarda i custòdia dels fills del matrimoni subjectes a pàtria potestat, que residiran al mateix lloc que viuen des de la separació, en el domicili de la iaia materna dels menors.   
Tercer. Sobre règim de visites.   
Queda al mutu acord entre ambdós progenitors el règim de visites i comunicació amb el progenitor no custodi, vista l' edat de les menors. Amb l'acord el pare podrà visitar i tenir amb ells els seus fills menors els caps de setmana alterns, des de les 19.30 hores del divendres fins les 21.00 del diumenge. Els dilluns i divendres declarats festius en la localitat on resideixen les menors, aquestes els passaran amb aquell progenitor amb què hagueren estat el cap de setmana immediatament anterior si és dilluns i l'immediatament següent si és divendres. L'hora d'arreplegada i lliurament serà la mateixa que per al cap de setmana comú.   
Les vacances de Nadal, Setmana Santa i Falles els gaudiran a mitges, i correspon l'elecció d'aquestos períodes al cònjuge no custodiar els anys imparells i a l'altre els parells. Pel que fa a les d'estiu, es distribuiran en quatre períodes; el primer de l'1 al 15 de juliol; el segon de l'1 al 16 d'agost; el tercer del 16 al 31 de juliol i el quart del 17 al 31 d'agost. Els períodes els triarà la mare durant els anys imparells i el pare durant els anys parells.   
Quart. Sobre pensions i subsidis.   
El pare haurà de contribuir a l'alçament de les càrregues familiars amb la quantitat de 150 euros mensuals per cada fill, pagadors de bestreta, dins dels cinc primers dies de cada mes, en el compte corrent o llibreta d'estalvi que a aquest efecte designe el receptor.   
Aquesta quantitat s'actualitzarà anualment, amb efectes de l'1 de gener de cada any, en proporció a les variacions que experimenten els índexs de preus al consum, segons l'Institut Nacional d'Estadística o organisme que el substituïsca. Les despeses extraordinàries que es produïsquen en la vida de les menors seran pagades a mitges.   
No faig imposició de les costes a cap de les parts, per la qual cosa cadascuna pagarà les costes causades a instàncies seues i les comunes a mitges.   
Aquesta sentència no és ferma i s'hi pot interposar un recurs d'apel·lació a partir dels cinc dies següents de la seua notificació.   
Una vegada que aquesta sentència siga ferma, comuniqueu-ho al registre civil on conste inscrit el matrimoni de les persones interessades.  
Aquesta és la meua sentència, que pronuncie, mane i firme».   
En atenció al desconeixement de l'actual domicili o residència del demandat, mitjançant la provisió d'aquesta data el jutge ha ordenat la publicació d'aquest edicte per a dur a efecte la diligència de la notificació.   
Gandia, 9 de març de 2010.- El secretari judicial: Enrique Ferri Borrás.